क्वाड्राङ्गुलर ट्वान्टी-२० क्रिकेटकाे उपाधी मकवानपुरलाई
लिग चरणमा अविजित रहँदै फाइनलमा पुगेकाे चितवन क्रिकेट टिमलाई स्तब्ध पार्दै मकवानपुर भरतपुरमा सम्पन्न क्वाड्राङ्गुलर ट्वान्टी-२० क्रिकेट प्रतियाेगिताकाे विजेता बनेकाे छ ।
चितवन — लिग चरणमा अविजित रहँदै फाइनलमा पुगेकाे चितवन क्रिकेट टिमलाई स्तब्ध पार्दै मकवानपुर भरतपुरमा सम्पन्न क्वाड्राङ्गुलर ट्वान्टी-२० क्रिकेट प्रतियाेगिताकाे विजेता बनेकाे छ । भरतपुर महानगरपालिका-१५ रामपुरमा निर्माणाधीन गाैतम बुद्ध क्रिकेट रंगशालाकाे नमुना खेल मैदानमा सञ्चालन भएकाे प्रतियाेगिताकाे बुधबार सम्पन्न फाइनल खेलमा मकवानपुरले चितवनलाई पाँच विकेटले पराजित गर्दै उपाधी जित्यो ।चितवनसहित मकवानपुर, बारा र नवलपुर गरी चार जिल्ला सम्मिलित सिरिजमा चितवनले मात्रै लिग चरणका सबै खेल जितेकाे थियाे । बाँकी तीन टिमले एक एक खेल मात्र जितेका थिए । मकवानपुरले लिग चरणका दुई खेल लगातार हारे पनि अन्तिम दिनकाे खेल जित्दै नेट रन रेटकाे आधारमा फाइनलमा पुगेकाे थियाे ।मकवननपुरले उपाधी मात्र जितेन विधागत तर्फ प्लेयर अफ द सिरिज र वेष्ट बलरकाे पुरस्कार पनि यही टिमका खेलाडीले जिते ।खेल अवधिभर १३ विकेट लिएका मकवनपुरका रिजन ढकाल वेष्ट बलरका साथै प्लेयर अफ द सिरिज भए । फाइनल खेलकाे प्लेयर अफ द म्याच पनि रिजन नै भए । यसैगरी एक अर्ध शतकसहित सिरिजमा कुल ९५ रन बनाएका चितवनका प्रतीक श्रेष्ठ उत्कृष्ट बलर भए ।पर्साका सम्साद मनसुरीकाे क्याच प्रतियाेगिताकाे उत्कृष्ट घाेषित भयाे । भरतपुर महानगरपालिकाका प्रमुख प्रशासकीय अधिकृत नरेन्द्र रानाकाे प्रमुख आतिथ्यमा भएकाे समापन कार्यक्रममा प्रतियाेगिताका विजेतालाई ट्रफी र मेडल तथा उत्कृष्ट खेलाडीलाई पुरस्कार र प्रमाणपत्र प्रदान गरियो ।फाइनल प्रतिस्पर्धामा चितवनले दिएको १ सय २४ रनको लक्ष्य मकवानपुरले १९ औं ओभरको अन्तिम बलमा भेट्टायो । मकवानपुरलाई जिताउन सुभ कंसाकारले सर्वाधिक २७ रन बनाए । २३ बलमा २ चौका र २ छक्कासहित २७ रन बनाएका उनी दानिस इकबालको बलमा एलबीडब्लु धरापमा परे ।तक्षक सिंखडाले २४, रिजन ढकालले नटआउट २३, र सक्षम बस्ताकोटीले २० रन जोड्दै मकवानपुरको जित सुनिश्चित गरे । बलिङमा चितवनका दिवस आचार्य र दिपेश श्रेष्ठले २/२ तथा दानिस इकबालले एक विकेट लिए । त्यसअघि टस जितेर ब्याटिङ रोजेको चितवनले निर्धारित २० ओभरमा ९ विकेट गुमाउदै १ सय २३ रन बनायो । ७ ओभरमा ३२ रन जोड्दा सुरुआती ४ विकेट गुमाएको चितवनको पारी त्यसपछि सम्हालिएको थियो ।चितवनका लागि क्रिजन गुरुङले सर्वाधिक ३१ रन बनाए । २२ बलमा २ चौका र २ छक्का प्रहार गरेका उनी समीर चौलागाईको बलमा क्लिन बोल्ड भए । १९ बलमा २० रन बनाएका दिपेश श्रेष्ठ रोहित ठाकुरको बलमा बोल्ड आउट भए । बलिङमा मकवानपुरका समिर चौलागाईले ३, रोहित ठाकुरले २ तथा रिजन ढकाल, असिम श्रेष्ठ र साकार गजुरेलले समान १ विकेट लिए । चितवन जिल्ला क्रिकेट संघले आयोजना गरेको प्रतियोगिता आगामी दिनमा पनि निरन्तरता दिदै जाने संघका अध्यक्ष सुदीप पियाले बताएका छन्।